|  |
| --- |
| IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU |
| Naziv akta | Nacrt Prijedloga Programa poticajnih mjera za poduzetnike u Proizvodno poslovnoj zoni Kršan – Istok sa Centrom agropoduzetništva |
| Nositelj izrade akta | OPĆINA KRŠAN  |
| Vrijeme trajanja savjetovanja | od 15. studenog do 30. studenog 2024. godine |
| Cilj savjetovanja | Prikupljanje mišljenja i primjedaba zainteresirane javnosti na Nacrt Prijedloga Programa poticajnih mjera za poduzetnike u Proizvodno poslovnoj zoni Kršan – Istok sa Centrom agropoduzetništva  |
| Način objave poziva za savjetovanje | Službene Internetske stranice Općine Kršan  |

Pristigle primjedbe/prijedlozi:

|  |  |  |  |
| --- | --- | --- | --- |
| Red. broj | Naziv predstavnika zainteresirane javnosti koji su dali primjedbe | Tekst primjedbe | Razlozi prihvaćanja/neprihvaćanja primjedbe |
| 1. | IVAN VOZILAVALDI RUNKO | 1.S obzirom da je veći dio površine terena radne zone nepravilne visinske konfiguracije (manje ili veće vrtače i slično), modul 1 (točka 2. Programa) koji regulira popust na kupoprodajnu cijenu potrebno je nadopuniti sa dodatnim popustom ovisno o potrebnim ulaganjima u dovođenje terena sa nepravilnom visinskom konfiguracijom po procjeni ovlaštenog sudskog vještaka.Ovim prijedlogom se postiže ravnopravnost zainteresiranih poduzetnika pri kupnji terena u poduzetničkoj zoni.2. Točka 2.1. Prihvatljivi korisnik potpora i poticaja poduzetnik postaje nakon sklapanja kupoprodajnog ugovora. Nakon Odluke o odabiru najpovoljnijeg ponuditelja a prethodno sklapanju kupoprodajnog ugovora, poduzetnik mora sklopiti i Ugovor o poticajnim mjerama i potporama. Na ovaj način, poduzetnik mora formalizirati poticaje koje dobiva kupnjom zemljišta umjesto da ih formalizira nakon sklapanja kupoprodajnog ugovora. Poticajne mjere i potpore stupaju na snagu i započinju sa provođenjem nakon sklapanja kupoprodajnog ugovora.3. Ovim prijedlogom se povećava pravna sigurnost zainteresiranih poduzetnika dok je provedba mjera i trenutak nastajanja obaveze za Općinu Kršan ostao isti. | *PRIJEDLOZI SE NE PRIHVAĆAJU**1.Kupoprodajna cijena utvrđena je prije raspolaganja nekretninama na temelju procjene njezine tržišne vrijednosti i to na temelju procjembenog elaborata stalnog sudskog vještaka ili stalnog sudskog procjenitelja izrađenog sukladno posebnim propisima kojima se uređuje procjena vrijednosti nekretnina. Prilikom utvrđivanja vrijednosti nekretnine, a sukladno Zakonu o procjeni vrijednosti nekretnina i Pravilniku o metodama procjene vrijednosti nekretnina, ovlašteni procjenitelj je uzeo u obzir posebna značajna obilježja procjenjivane nekretnine te uz primjenu odgovarajuće procjembene metode utvrdio tržišnu vrijednost nekretnina na području poduzetničke zone. Iz naprijed navedenog razloga nije moguće prihvatiti primjedbu, no slijedom sadržaja naprijed navedene primjedbe jedinstveni upravni odjel će zatražiti novi procjembeni elaborat utvrđivanja tržišne vrijednosti nekretnina sukladno zatraženoj primjedbi.* *2.ostvarivanje poticajne mjere moguće je ostvariti nakon sklapanja ugovora o kupoprodaji obzirom da isto predstavlja valjani pravni osnov i temelj za stjecanje prava vlasništva. Predmetna primjedba je protuzakonita i predstavlja otvoreno pogodovanje poduzetnicima, a na štetu Općine Kršan.**3. Predmetne primjedbe ne ostvaruju svoju svrhu niti predstavljaju veću pravnu sigurnost zainteresiranim poduzetnicima, već predstavljaju pogodovanje poduzetniku s područja Općine Kršan s namjerom ostvarivanja poticajne mjere umanjenja kupoprodajne cijene uz direktno kršenje ustavnog prava na poduzetničku i tržišnu slobodu zajamčenu svim poduzetnicima na području Republike Hrvatske i važećih zakonskih propisa Republike Hrvatske.* |
| 2. | NAČELNIK ROMAN CARIĆ | predlaže se korekcija u poglavlju 3.1. Kriteriji korištenja potpora i poticaja na način da isti glasi:Poduzetnik koji posluje na području općine Kršan kraće od 6 mjeseci ima mogućnost korištenja svih potpora i poticaja iz točke 2.2. do maksimalno predviđene vrijednosti uz sljedeće uvjete:1. Investicijom se stvaraju najmanje 2 nova radna mjesta
2. Najmanje 50,0% novozaposlenih mora biti s prebivalištem na području općine Kršan, uz uvjet da potrebne nezaposlene radne snage ima na lokalnom tržištu rada.
 | *PRIJEDLOG SE PRIHVAĆA*!*Prijedlog se prihvaća iz razloga što uvjet da razdoblje poslovanje na području Općine Kršan bude najmanje 6 mjeseci kao uvjet ostvarivanja prava na poticajne mjere Općine sukladno Programu, predstavlja interes Općine Kršan prilikom ostvarivanja prava na poticajnu mjeru.* |

Napomena: U vremenu trajanja savjetovanja pristigli su 2 obrasca s naprijed navedenim prijedlozima na Nacrt Prijedloga Programa poticajnih mjera za poduzetnike u Proizvodno poslovnoj zoni Kršan - Istok sa Centrom agropoduzetništva.

Na temelju članka 11. stavka 4. Zakona o pravu na pristup informacijama („Narodne novine“ broj 25/13, 85/15, 69/22)

 određeno je: „(4) Po isteku roka za dostavu mišljenja i prijedloga tijelo javne vlasti dužno je izraditi i objaviti na središnjem državnom internetskom portalu za savjetovanje s javnošću odnosno internetskoj stranici izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće o savjetovanju s javnošću nositelj izrade nacrta obvezno dostavlja tijelu koje usvaja ili donosi propis, opći akt ili dokument.“

Slijedom navedenog, ovo se Izvješće o provedenom savjetovanju s javnošću po Nacrtu Prijedloga Programa poticajnih mjera za poduzetnike u Proizvodno poslovnoj zoni Kršan – Istok sa Centrom agropoduzetništva, objavljuje na web stranici Općine Kršan, te će se Prijedlog Programa uputiti Općinskom vijeću Općine Kršan na usvajanje.

Općina Kršan

KLASA: 402-01/23-01/21

URBROJ: 2163-22-24-25

 Kršan, 12. prosinca 2024.